Naturkapital er en utvidelse av den økonomiske forestillingen om kapital, ved at varer og tjenester fra det naturlige miljøet også tas med. For eksempel kan en skog eller elv gi en uendelig og bærekraftig tilførsel av nye trær eller fisk, mens overbruk av disse ressursene kan føre til en permanent nedgang i tømmertilgang eller fiskebestander. Naturkapital gir også mennesker viktige tjenester, som akkumulering av vann, erosjonskontroll og pollinering av planter, som igjen sikrer levedyktighet til andre naturressurser. Siden den kontinuerlige tilførselen av tjenester fra de tilgjengelige naturkapitalformuene er avhengig av et sunt, fungerende naturmiljø, er strukturen og mangfoldet av habitater og økosystemer viktige komponenter i naturkapitalen.